પ્રાપ્તવિગતોનુસાર આજે સવારે વેરાવળનાં સોમનાથ ટોકીઝ વિસ્તારમાં આવેલ બાગે રહેમત સોસાયટી વિસ્તારનાં છેવાડે મીટરગેજનાં પાટાની બાજુમાં આવેલ એક ખેતરનાં પડતર મકાનમાં દપિડો ઘુસી જઇ રૂમમાં બેસી ગયેલ હતો. જ્યારે સવારે ૯ કલાકે ખેતરમાં હનીફ અબ્દ રહેમાન ઢાંડી ઉર્ફે જેલર નામનો શખ્સ પોતાની ભેંસોને લઇને ખેતરમાં ચરાવવા જતા તેનું ધ્યાન ખુલ્લુ પડેલ મકાન પર પડતા તેની બારીમાંથી રૂમમાં બેસેલ દિપડા પર નજર પડતા હનીફ ઉર્ફે જેલેરે તુરંત હિંમત દાખવી મકાનનાં આગળનાં ભાગે આવેલ મુખ્ય દરવાજાને સાંકળ વડે બંધ કરી દિપડાને મકાનમાં પુરી દીધેલ હતો અને બાદમાં તે વિસ્તારમાં રહેતા ખેતરનાં માલિક તથા નગરસેવક હાજી અલતાબ ચૌહાણ, સીદીકભાઇ સોડાવાલા, હાજી એલકેએલ સહિતનાં આગેવાનો ખેતર પર પહોંચી ત્યાં હાજર રહેલ લોકોની ભીડને કાબુમાં કરેલ હતી.